jkorsvik/nowiki_second_scrape_merged huggingface dataset:
Timber (selskap)

Timber as er et snekker- og tømrerverksted som er kjent for sitt arbeid med formgivning, teknisk prosjektering, produksjon og montering av tømmerrammer. Bedriften hevder å være den eneste av sitt slag i Norge og leverer tømmerrammer i hele Norge og Skandinavia, blant annet til Atelier Oslos amfiscene i Sandnes som en del av prosjekter knyttet til Stavanger som kulturby i 2008 (Norwegian Wood).
Tømmerrammer er bærende trekonstruksjoner i alt fra mindre hus eller hytter til store bygninger. Konstruksjonene blir som oftest utført i heltre med dimensjoner fra 5"x5" til 10"x10". Tredelene ligger helt eller delvis på innsiden av ytterkonstruksjonene og blir sammenføyd med treforbindelser basert på tapper, forsatser, låser og dybler. Eksempler på slike konstruksjoner er vegger av tungt bindingsverk, synlige bjelkelags- og takkonstruksjoner, søyle- og dragerkonstruksjoner, tårnkonstruksjoner m.m.
I engelskspråklig tradisjon bruker man begrepene «timber frame» eller «post and beam» om denne konstruksjons- og byggemetoden.


== Eksterne lenker ==
aftenbladet.no Timber bygger et lyspunkt til Sandnes
Bilder med tømmerrammer fra Commons
Prosjekter under «Norwegian Wood», Stavanger som kulturby 2008
Wimson

Wimson (engelsk: Dimwitty Duck) er en fiktiv Disney-figur i det såkalte andeuniverset. Han er en sjømann ombord på skuta til Moby Duck. Han går med en høy, spiss skyggelue. Han er kjent for å være klønete og lager mye bry for det som skjer på skipet.
Hjärtum

Hjärtum er et tettsted i Lilla Edet kommune i Västra Götalands län i landskapet Västergötland i Sverige. Det ligger ved Göta älv cirka 18 kilometer sørvest for Trollhättan. I 2010 hadde tettstedet 367 innbyggere.


== Referanser ==
Haparandabanan

Haparandabanan er en jernbanestrekning mellom Boden og Haparanda i Sverige. Fra år 2000 ble det bare drevet godstrafikk på strekningen, men persontrafikken ble startet opp igjen i 2021. På slutten av 2012 ble en ny strekning via Kalix tatt i bruk, den gamle strekningen ble samtidig nedlagt. Strekningen Kalix–Haparanda er bygd som høyhastighetsbane. Fra Kalix går det en sidelinje til Karlsborg der det er papirindustri.
Den opprinnelige strekningen ble bygget i perioden 1900–1915 da Finland var del av Russland, under første verdenskrig var den en del av den eneste jernbaneforbindelsen mellom Tyskland og Russland. Strekningen Morjärv-Kalix er bygget i 1961. Haparandabanen er den eneste svenske jernbanestrekningen som har forbindelse med det finske jernbanenettet. Det finske nettet har en annen sporvidde enn det svenske, den 3 km lange Torneå–Haparanda-banan mellom Haparanda og Torneå er derfor bygget med fire skinner slik at materiell fra begge systemene skal kunne kjøre over grensen.


== Linjekart ==


== Eksterne lenker ==
(en) Haparandabanan – kategori av bilder, video eller lyd på Commons 
Trafikverkets side om Haparandabanan.
Trafikverkets jernbanekart
Erik Nord (1956−2021)

Erik Nord (født 8. mars 1956, død 10. april 2021) var en norsk mediamann. Fra 2008 var han direktør i Telenor Media and Content Services AS, et direktestyrt selskap under Telenor ASA som ble opprettet i 2008 og som forvaltet Telenors eierskapsposisjoner i media. Nord tiltrådte i denne lederfunksjonen 1. januar 2008, etter å ha vært viseadministrerende direktør i Telenor Broadcast før omorganiseringen.
Erik Nord var fra 2006 styreleder i A-pressen, og han var styremedlem i Riks-TV. Har gikk i juni 2012 av som styreleder i A-pressen, et verv som ble overtatt av LO-leder Roar Flaathen, mens Telenors Kristin Skogen Lund ble nestleder i styret fra samme tid.
Fra 2017 og til sin død var Nord styreleder i Fagpressen.Nord hadde bakgrunn som journalist, og som kommunikasjonsrådgiver og partner i Geelmuyden.Kiese.


== Referanser ==
Nikolaj Tsjernykh

Nikolaj Stepanovitsj Tsjernykh (ukrainsk: Микола Степанович Черних, Mykola Stepanovytsj Tsjernykh, russisk: Николай Степанович Черных) (født 6.. oktober 1931 i Usman i Voronezj oblast, død 26. mai 2004) var en sovjetrussisk og ukrainsk astronom.
Tsjernykh spesialiserte seg på astrometri og bevegelsene til de mindre legemer i solsystemet og arbeidet ved Krim-observatoriet i Ukraina fra 1963.
Den 2. april 1976 oppdaget Tsjernykh en liten asteroide i asteroidebeltet, som han gav navnet 2190 Coubertin, etter Pierre de Coubertin, de moderne olympiske lekers far.
I fagkretser er vel så godt kjent for sine oppdagelser av to periodiske kometer, 74P/Smirnova-Chernykh og 101P/Chernykh. I tillegg oppdaget han også en rekke asteroider, inkluderte de større 2867 Šteins og den trojanske asteroiden 2207 Antenor. Tsjernykh arbeidet tett med sin kone og kollega Ljudmila Ivanovna Tsjernykh (Людмила Ивановна Черных). 
Asteroiden 2325 Chernykh ble oppdaget i 1979 av den tsjekkiske astronomen Antonín Mrkos, og ble navngitt til ære for ekteparet Tsjernykh.


== Liste over oppdagede små planeter og asteroider ==


== Referanser ==


== Eksterne lenker ==
40 Years of Discovering Asteroids – An appreciation of the Work of N. S. Chernykh (in Russian)
Tsjaplygin (by)

Tsjaplygin (russisk: Чаплы́гин) er en by i Lipetsk oblast i Russland. Den ligger rundt 70 km nord for Lipetsk. Innbyggertall: 13 656 (folketelling 2002), 14 343 (folketelling 1989).
Bosetningen Ust Stanovykh Rjas (russisk: Усть Становых Ряс) ble grunnlagt på territoriet til dagens Tsjaplygin på første halvdel av 1600-tallet. Den vokste senere til landsbyen (selo) Slobodskoje (russisk: Слободское). I 1695 bygde Peter den store et lite palass i tre i nærheten, og i 1702 en liten festning kalt Oranijenburg (russisk: Ораниенбург). Navnet, som opprinnelig var en tillemping av det tyske «Oranienburg» ble senere redusert til «Raninburg» og deretter til «Ranenburg» (russisk: Раненбург).
I 1702 ble både festningen og landsbyen Slobodskoje overdratt til Aleksandr Danilovitsj Mensjikov, som bygde et lite kloster her i 1712.
Bystatus ble innvilget Ranenburg i 1778. I 1948 ble navnet endret til Tsjaplygin etter den russiske fysikeren Sergej Tsjaplygin, som ble født her i 1869.
Lesley Turner Bowrey

Lesley Turner Bowrey (født 16. august 1942 i Sydney) er en australsk tennisspiller. 
Hun var en av Australias fremste kvinnelige tennisspillere på 1960-tallet, men hun kom litt i skyggen av sin landsmann Margaret Smith Court. Turner Bowrey hadde størst fremgang som dobbeltspiller. Hun vant 16 dobbelttitler hvorav sju Grand Slam-turneringer, to sammen med Judy Tegart Dalton, fire med Margaret Smith Court og en med Darlene Hard. Hun vant også to Grand Slam-turneringer i single begge i Franske mesterskapet, i 1962 og 1965. I mixeddouble vant hun fire Grand Slam-titler tre sammen med Fred Stolle og én med Owen Davidsen.
Lesley Bowrey deltok på det australske Fed Cup-laget i 1963–65 og 1967. Hun var med på det australske laget som vant cupen i 1964 og 1965; begge gangene møtte de USA i finalen. Hun spilte totalt 19 Fed Cup-kamper og vant 13.


== Grand Slam-titler ==
 Australske mesterskapet:
Mixed double – 1962 (sammen med Fred Stolle)
Double damer – 1964 (sammen med Judy Tegart Dalton)
Double damer – 1965 (sammen med Margaret Smith Court)
Double damer – 1966 (sammen med Judy Tegart Dalton)
Mixed double – 1967 (sammen med Owen Davidson)
 Franske mesterskapet:
Single damer – 1963 (hun beseiret Ann Haydon Jones med 2-6, 6-3, 7-5 i finalen)
Double damer – 1964 (sammen med Margaret Smith)
Single damer – 1965 (hun beseiret Margaret Smith med 6-3, 6-4 i finalen)
Double damer – 1965 (sammen med Margaret Smith)
 Wimbledon:
Mixed double  – 1961 (sammen med Fred Stolle)
Double damer – 1964 (sammen med Margaret Smith Court)
Mixed double  – 1964 (sammen med Fred Stolle)
 Amerikanske mesterskapet:
Double damer – 1961 (sammen med Darlene Hard)


== Referanser ==


== Eksterne lenker ==
(en) Lesley Turner Bowrey – Sport Australia Hall of Fame 
(en) Lesley Turner Bowrey – WTA Tennis 
(en) Lesley Turner Bowrey – ITF Tennis 
(en) Lesley Turner Bowrey – FedCup 
(en) Lesley Turner Bowrey – International Tennis Hall of Fame 
(en) Lesley Turner Bowrey – Tennis Australia
Prosesjon

En prosesjon (fra latin processio, til procedere, «gå, rykke frem») er et høytidelig opptog med en gruppe mennesker, som foregår i en formell eller seremoniell sammenheng. De er blant annet vanlige i begravelser.

		


== Referanser ==


== Se også ==
Kortesje
Opptog
Gravfølge
Alle presidentens menn (film)

Alle presidentens menn (originaltittel: All the President's Men) er en amerikansk historisk krim-dramafilm fra 1976 som omhandler Watergate-skandalen. Hovedrollene som de to journalistene spilles av Robert Redford og Dustin Hoffman. Regi er ved Alan J. Pakula. Filmen er basert på 1974-boka Alle presidentens menn, skrevet av de to journalistene Carl Bernstein og Bob Woodward.


== Handling ==
Filmen er en rekonstruksjon av hvordan de to Washington Post-journalistene Carl Bernstein og Bob Woodward (her spilt av Hoffmann og Redford) avdekket forbindelsene mellom Det hvite hus og Watergate.


== Om filmen ==
Alle presidentens menn ble en stor publikumssuksess og spilte inn $70 millioner i USA alene [1]. 
Filmen vant fire Oscar-priser i 1977. Den ble i tillegg nominert til en rekke Golden Globe- og BAFTA-priser.
Det amerikanske filminstituttet har kåret Bob Woodward og Carl Bernstein til filmhistoriens 27. beste helteskikkelser.


== I rollene ==


== Referanser ==


== Eksterne lenker ==
(en) Alle presidentens menn på Internet Movie Database 
(no) Alle presidentens menn hos Filmfront 
(sv) Alle presidentens menn i Svensk Filmdatabas 
(da) Alle presidentens menn i Danmark Nationale Filminstitut 
(fr) Alle presidentens menn på Allociné 
(nl) Alle presidentens menn på MovieMeter 
(en) Alle presidentens menn på AllMovie 
(en) Alle presidentens menn på Turner Classic Movies 
(en) Alle presidentens menn på Rotten Tomatoes 
(en) Alle presidentens menn på Metacritic
Dankov

Dankov (russisk: Данков) er en by i Lipetsk oblast i Russland. Den ligger ved elva Don, rundt 80 km nordvest for Lipetsk.
Fortet Donkov ble grunnlagt av fyrstene av Rjazan på slutten av 1300-tallet, og tok sitt navn fra elva Don. Byen lå på venstre bredd av elva Don, rundt 34 km fra dagens by, til 1568, da den ble ødelagt av krimtatarene. Den ble deretter gjenoppbygd på et bedre befestet sted, men ble flyttet en gang til i 1618. På 1700-tallet endret stavingen av bynavnet seg fra Donkov til Dankov. Den fikk byrettigheter av Katarina den store, men ble degradert til landlig bosetning mellom 1796 og 1804 og igjen mellom 1924 og 1959.


== Demografi ==
Befolkningsutvikling:


== Referanser ==


== Eksterne lenker ==
(en) Dankov – kategori av bilder, video eller lyd på Commons
Martin Stixrud

Martin Stixrud (født 9. februar 1876 i Oslo, død 8. januar 1964 samme sted) var en norsk kunstløper som vant bronsemedalje under OL 1920, 44 år gammel. Han er historiens nest eldste olympiske medaljevinner i en individuell øvelse i en vintersport.


== OL-medaljer ==
1920  Antwerpen -  Bronse i kunstløp


== Referanser ==


== Eksterne lenker ==
(en) Martin Stixrud – Olympedia 
(en) Martin Stixrud – Sports-Reference (OL-resultater – arkivert)
Hooliganisme

Hooliganisme betegner destruktiv og voldelig gruppeadferd. Uttrykket kommer fra engelsk og brukes gjerne om en spesiell subkultur blant britiske fotballsupportere, men kan også brukes om supportergjenger fra andre land og tilhørende andre idretter.
Ordets opprinnelse er uklar, men det har i alle fall blitt brukt i Storbritannia siden 1890-tallet til å beskrive gategjenger.


== Russisk strafferett ==
I Sovjetunionen ble låneordet khuligan benyttet for å karakterisere provoserende lovbrytere, men også i praksis politiske dissentere. Hooliganisme (Хулига́нство) ble oppført som en kriminell anklagekategori og ble anvendt nokså generelt ved straffeforfølgelse av utilbørlig oppførsel. Bestemmelsen anvendtes også mot en rekke andre foreteelser som løsgjengeri, forfølgelse, stygg munnbruk, med mere. Mathias Rust ble blant annet anklaget for hooliganisme etter at han i 1987 landet med Cessna på Den røde plass. 
Uttrykket er beholdt i Russlands straffelov, og er innordnet der som en forbrytelse av middels alvorlighetsgrad.Russisk straffelov definerer hooliganisme som «all forsettlig oppførsel som forstyrrer den alminnelige orden og som uttrykker eksplisitt respektløshet mot samfunnet». Den kan anvendes mot personer over 16 år, som er den russiske myndighetsalder. Hooliganisme kan differensieres som forsettlig hooliganisme (злостное хулиганство, zlostnoye khuliganstvo), hooliganisme, og triviell hooliganisme (мелкое хулиганиство, melkoye khuliganstvo).
Triviell hooliganisme er «aktuell for administrativ prosess» ("привлекаться к административной ответственности") og kategoriseres som "административный проступок" (administrativny prostupok, ligner norsk ordensforstyrrelse), som er jevngodt med forbrytelse. Den er tenkt å håndtere mindre gateforstyrrelser, slagsmål og alment ordensforstyrrende oppførsel, som av ungdommer i byene. Foresettlig hooliganisme er hooliganisme «med ekstraordinær kynisme, eller med motstand mot ordensmakten, eller med bruk av våpen eller forsøk derpå, eller som utføres av recidivist (tilbakefallende gjerningsperson)».


== Se også ==
Heysel-tragedien
Casuals


== Referanser ==
Grjazi

Grjazi (russisk: Гря́зи) er en by i Lipetsk oblast i Russland. Den ligger ved elva Matyra (ei venstre sideelv til Voronezj i Dons nedbørfelt), rundt 25 km sørøst for Lipetsk.
Den ble grunnlagt på andre halvdel av 1800-tallet som en bosetning ved jernbanestasjonen Grjazi, som ble åpnet i 1868. Grjazi fikk innvilget bystatus i 1938.


== Demografi ==
Befolkningsutvikling:


== Referanser ==


== Eksterne lenker ==
(en) Gryazi – kategori av bilder, video eller lyd på Commons
Inlandsbanan

Inlandsbanan er en svensk jernbane som går mellom Kristinehamn i sør og Gällivare i nord. Strekningens lengde er 1 288 km (når strekningen Östersund – Brunflo, 15 km, medregnes). Banens høyeste punkt, 525 moh, er like nord for Gråtbäck, 4 mil nord for Orsa i Dalarna. 
Den eldste strekningen er de 11 kilometrene fra Kristinehamn til Sjöändan, som ble åpnet i 1850. Til å begynne med var det hester som trakk vognene, det første damplokomotivet kom i 1858. Banen var smalsporet fram til 1873, da normalspor ble anlagt fram til Storfors. Den nyeste strekningen er forbindelsen mellom Arvidsjaur og Jokkmokk fra 1937, hvis vi ser bort fra en linjeommlegging mellom Filipstad og Persberg som ble tatt i bruk i 1964. Store deler av banen ble anlagt mens Sverige fortsatt var i union med Norge. Inlandsbanan skulle blant annet bidra til å lede handel inn i Sverige fra grensetraktene i stedet for ut til Norge.Regulær persontrafikk er det idag bare mellom Kristinehamn og Nykroppa. I Nykroppa møter Inlandsbanan Bergslagsbanan, og deler spor med den om lag åtte kilometer vestover til Daglösen. 
Strekningen Persberg – Vika, totalt ca. 58 km, er nå helt nedlagt. En del av sporet ligger ennå, og blir brukt til dresinsykling. Resten av strekningen har persontrafikk bare om sommeren (turisttrafikk). De strekningene som ikke er nedlagt, brukes ellers til godstrafikk.


== Linjekart ==


== Referanser ==


== Kilder ==
Eisenbahn- und Verkehrsatlas von Europa, J. J. Arnd, Leipzig 1897 (Kristinehamn – Orsa).


== Eksterne lenker ==
Inlandsbanan AB
Grand Nordic AB – ansvarlig for turisttrafikken på Inlandsbanan
Inlandsbanans Vänner
Eger (andre betydninger)

Eger har flere betydninger:

«Eger» – tråler fra Egersund


== Steder ==


=== Tsjekkia ===
Eger (elv) – det tyske navnet på elva Ohře
Eger – det tyske navnet på den tsjekkiske byen Cheb


=== Ungarn ===
Eger – by
Eger (vindistrikt)
Eger (Tisza) – sideelv til Tisza
Eger (Balaton) (Eger-víz) – elv som munner ut i Balatonsjøen
Jason James

Jason «Jay» James (født 13. januar 1981) er bassist i bandet Bullet for My Valentine.
Han tok over etter den gamle bassisten Nick Crandle, og har i tillegg bakgrunnsvokal for de fleste sangene. Innflytelsene hans, som han selv har sagt «It's all old school bands, like Pantera, Iron Maiden, Metallica, Testament, Stuck Mojo, Megadeth... mainly just classic rock».
Han har en bror som heter Paul, og en søster som heter Caroline. Han har også en datter ved navn Abigail M A James, og en kjæreste som heter Emma Thomas.


== Utstyr ==
Mesa Boogie 8x10 RoadReady Bass Cab
Big Block 750


== Referanser ==


== Eksterne lenker ==
(en) Offisielt nettsted 
(en) Jason James – kategori av bilder, video eller lyd på Commons 
(en) Jason James på Discogs 
(en) Jason James på MusicBrainz 
(en) Jason James på Songkick
Michael Thomas

Michael «Moose» Thomas spiller trommer i bandet Bullet for My Valentine. 
I utgangspunktet spilte han gitar, men begynte med trommer etter å ha kjøpt et trommesett fra bandmedlem Michael Paget rundt 1994.
Han er den eneste i bandet som ikke røyker, og er også bandets yngste medlem, født 4. juni 1981 på Princess of Wales Hospital i Bridgend.
Favorittbandene hans er Metallica, Iron Maiden, Judas Priest og 36 Crazyfists. 
Han har en bror ved navn Ian som spiller gitar i pop/rock bandet Miss Conduct.
Han har også to barn, en sønn som heter Ben og en datter som heter Emily-Paige.


== Referanser ==


== Eksterne lenker ==
Offisielt nettsted 
(en) Michael Thomas (musician) – kategori av bilder, video eller lyd på Commons
Montbéliard

Montbéliard er en kommune og by nordøst i Frankrike. Den er sous-préfecture (underprefektur) i departementet Doubs i regionen Bourgogne-Franche-Comté og har om lag 30 000 innbyggere.


== Historie ==
Byen ble først nevnt i 985 som Mons Beliardae, og ble på 1000-tallet et grevskap i Det tysk-romerske rike. Byen ble på gammeltysk kalt Mömpelgard, og i 1397 gikk grevskapet via giftemål til Huset Württemberg. I 1524, 10 år tidligere enn i Württemberg, innførte grev Ulrich og reformator William Farel protestantisme i Mömpelgard. Fra 1598 til 1608 bygde arkitekten Heinrich Schickhardt flere landemerker i byen; St. Martin, et slott, en bro, et universitet og flere hotell.
Etter den franske revolusjonen ble byen en kort tid innlemmet i den raurakiske republikken, og i 1793 annektert av Frankrike.
Som følge av styret under hertugene av Württemberg har byen i flere århundre vært en protestantisk enklave i Frankrike.


== Se også ==
Grevskapet Montbéliard


== Referanser ==


== Eksterne lenker ==
Offisielt nettsted 
Offisielt nettsted 
(en) Montbéliard – kategori av bilder, video eller lyd på Commons
Zadonsk

Zadonsk (russisk: Задонск) er en by i Lipetsk oblast i Russland. Den ligger ved elva Don (som den er oppkalt etter), rundt 50 km sørvest for Lipetsk. Innbyggertall: 10 200 (est. 2005), 10 473 (folketelling 2002).
Byen ble grunnlagt i 1615 som en bosetning ved Zadonsky (direkte oversatt: «over Don») klosteret, som ble grunnlagt i 1610 av munker fra Sretenskijklosteret i Moskva. Den fikk byrettigheter i 1783.
Junior-VM i curling

Junior-VM i curling er et mesterskap for curlinglandslag med spillere under 21 år fra hele verden. Junior-VM arrangeres årlig av World Curling Federation.
For herrer er mesterskapet arrangert hvert år siden 1975, mens kvinnenes første mesterskap først fant sted i 1988. Siden 1989 er de to mesterskapene arrangert samlet.


== Konkurranseform ==
Siden 1989 har både menn og kvinner stilt med 10 deltakerland i VM. Kvalifisering til VM skjer i regionene Europa, Amerika og Stillehavsregionene Øst-Asia og Oseania), som hver har et bestemt antall plasser i VM. I 2001-2004 ble det også spilt B-VM, som i den perioden fungerte som VM-kvalifisering.
De ti lagene spiller først alle-mot-alle, noe som gir ni kamper til hvert lag. De fire beste lagene går videre til sluttspillet, som avvikles som et Page playoff. Det vil si at nr. 3 og 4 møtes i playoff 3/4, vinnerlaget går videre til semifinalen, der det møter taperen av playoff-kampen mellom nr. 1 og 2. Taperen av semifinalen møter taperen av playoff 3/4 i bronsekampen, mens vinneren av semifinalen går videre til finalen mot vinneren av playoff 1/2. Vinneren av finalen blir verdensmester, og taperen får sølv.


== Junior-VM i curling for herrer ==


=== Medaljestatikk ===


=== Mesterskap og medaljevinnere ===


== Junior-VM i curling for kvinner ==


=== Medaljestatistikk ===


=== Mesterskap og medaljevinnere ===


== Eksterne lenker ==
World Curling Federation
WCF - resultater fra junior-VM for herrer
WCF - resultater fra junior-VM for herrer
Usman

Usman (russisk: Усмань) er en by i Lipetsk oblast i Russland. Den ligger ved elva Usman, rundt 70 km sør for Lipetsk. Innbyggertall: 19 600 (est. 2005), 20 133 (folketelling 2002), 20 878 (folketelling 1989).
Den ble grunnlagt i 1645 og fikk sitt navn etter elva Usman.  I 1652 ble den plyndret av tatarer. Den fikk innvilget byrettigheter i 1779.


== Eksterne lenker ==
Offisielt nettsted 
(en) Usman – kategori av bilder, video eller lyd på Commons
Svein Johannessen

Svein Johannessen (født 17. oktober 1937, død 27. november 2007) var en norsk sjakkspiller født og oppvokst i Mjøndalen.
Svein Johannessen ble utnevnt til internasjonal mester i sjakk (IM) i 1961, som den andre fra Norge med denne tittelen. Norgesmester ble han fire ganger, i 1959, 1962, 1970 og 1973. I 1959 ble han nordisk mester i Örebro, foran blant andre stormester Gideon Ståhlberg. 
Han var en stor sjakkbegavelse som på 50-tallet ble spådd en karriere i verdenseliten. Svein Johannessen oppnådde ikke dette, og forholdene i Norge lå den gang dårlig til rette for å satse seriøst på sjakk. Han regnes som Norges ledende spiller fra 1959 (da han ble norsk og nordisk mester) og fram til Leif Øgaard tok over hegemoniet i 1974. Han representerte Norge i hele 10 sjakk-OL (1956, 1960, 1962, 1964, 1966, 1968, 1970, 1972, 1974 og 1978) og spilte på Norges førstebord fra 1960 til 1970.
Han debuterte som aktiv sjakkspiller som 14-åring, spilte sin første landsturnering i Skien i 1952 og ble juniornorgesmester i 1954. Sitt siste parti spilte han få uker før han døde. Det meste av tida var han medlem av Oslo Schakselskap, hvor han også ble æresmedlem i 2007.
Øystein Brekke har skrevet boka «Sjakkmesteren Svein Johannessen» som utkom i 2009 på Norsk Sjakkforlag.


== Eksterne lenker ==
(en) Svein Johannessen – chessgames.com 
(en) Svein Johannessen – OlimpBase 
(en) Svein Johannessen – 365Chess.com 
Sjakkmesteren Svein Johannessen
Svein Johannessens partier i Norge hos NorBase
Regis University

Regis University er et religiøst universitet i Denver, Colorado i USA. Det ble grunnlagt i 1877.
Ved lærestedet var det 16 004 studenter og 1 342 vitenskapelig ansatte i 2006, og dette året var skolepengene US$ 26 900.


== Referanser ==


== Eksterne lenker ==
(en) Offisielt nettsted 
(en) Regis University – kategori av bilder, video eller lyd på Commons
Rhode Island College

Rhode Island College  er et delstatseid universitet i Providence i delstaten Rhode Island i USA. Det ble grunnlagt i 1854.
Ved lærestedet var det 8 939 studenter og 696 vitenskapelig ansatte i 2006, og dette året var skolepengene US$ 4 958 for studenter folkeregistrert i delstaten. 


== Eksterne lenker ==
(en) Offisielt nettsted 
(en) Rhode Island College – kategori av bilder, video eller lyd på Commons